wickkiey/tamil-wikipedia-chunked huggingface dataset:
# நிவேதிதா திவாரி

## திரைப்பட மற்றும் தொலைக்காட்சி வாழ்க்கை

கலர்ஸ் தொலைக்காட்சி நிகழ்ச்சியான *பாலிகா வாதுவில்* ஆனந்தி என்றா வேடத்தில் நடிக்க மூன்று பேரில் ஒருவராக தேர்வு செய்யப்பட்டபோது நிவேதிதா ஆரம்பத்தில் அறியப்பட்டார். பின்னர் இவர் *பாகோன்வாலி - பாண்டே அப்னி தக்தீர்* என்ற *படத்தில் ரன்ஜுன்* மிஸ்ரா என்ற பெண்ணாக நடித்த்ரிந்தார். இந்த நிகழ்ச்சி 2010-2012 முதல் ஜீ தொலைக்காட்சியில் ஒளிபரப்பப்பட்டது. இந்த காலகட்டத்தில், *யாகான் மெயின் கர் கர் கெலி* மற்றும் *ஸ்டார் யா ராக்ஸ்டார்* போன்ற நிகழ்ச்சிகளில் நிவேதிதா விருந்தினராக தோன்றினார். இவர் ஒரு நடன நிகழ்ச்சியில் *ராம் மிலாயி ஜோடியின்* ஒரு அத்தியாயத்திலும் தோன்றினார்.  
என்ற திரைப்படத்தில் நிவேதிதா சுரேலி என்ற பெண்ணாக நடித்தார். கௌரவக் கொலைகளைச் சுற்றியுள்ள பிரச்சினைகளைத் திரைப்படம் தொட்டது.  
2012 ம் ஆண்டின் இறுதியில், ஸ்டார் பிளஸ் தொலைக்காட்சியின் என்ற வாராந்திர நிகழ்ச்சியின் இரண்டு வெவ்வேறு அத்தியாயங்களில் தோன்றினார். நிகழ்ச்சியின் ஒவ்வொரு அத்தியாயமும் நிஜ வாழ்க்கை நிகழ்வுகளின் அடிப்படையில் ஒரு வித்தியாசமான கதையை பிரதிபலித்தது. முதல் தோற்றத்தில், ரவி துபே ஜோடியாக அஃப்ரீன் என்ற கதாபாத்திரத்தில் நடித்தார். அத்தியாயம் வரதட்சணை பிரச்சினையில் கவனம் செலுத்தியது. அடுத்து, அங்கித் பாத்லா மற்றும் ரீட்டா பதுரி ஆகியோருடன் ப்ரீத்தி மற்றும் சுனில் ஆகியோரின் கதையையும், அவர்கள் திருமணம் செய்து கொள்வதற்கான போராட்டத்தையும் சொன்ன ஒரு அத்தியாயத்தில் நடித்தார். ராஜ் சிங் அரோரா மற்றும் பல்லவி குப்தா ஆகியோருடன் *யே ஹை ஆஷிகிவியின்* ஒரு அத்தியாயத்திலும் இவர் தோன்றினார்.  
2014 ஆம் ஆண்டில், சஹாரா *ஒன்* தொலைக்காட்சியின் *ஃபிர் ஜீன் கி தமன்னா ஹை* என்பதில் தேவயானியாகவும், *நீலி சத்ரி வாலி என்பதில்* பார்வதியாகவும் நடித்தார் . நிவேதிதா பல தொலைக்காட்சி விளம்பரங்களிலும் தோன்றியுள்ளார்.  
கங்கா என்ற தொடரில் சுப்ரியாவாக நிவேதிதா தோன்றினார் அடுத்ததாக பிரகாஷ் ஜா தயாரிக்கும் பிராடு சயான் படத்தில் காணப்படுகிறார். இவர் தற்போது புது தில்லியைச் சேர்ந்த விஷன் இந்தியா அறக்கட்டளையில் ஒரு ஆராய்ச்சி சக ஊழியராக உள்ளார். இது இளைஞர்களிடையே பொதுத் தலைமையில் செயல்படுகிறது.
# நிவேதிதா திவாரி

## தனிப்பட்ட வாழ்க்கை

நிவேதிதா படைப்பு எழுத்து, பாடல், வாசிப்பு ஆகியவற்றை ரசிக்கிறார். டைம்ஸ் ஆப் இந்தியாவில் வெளியிடப்பட்ட ஒரு சிறு கவிதையுடன் ஒரு கருத்துக் கட்டுரையும், தனது சொந்த படைப்புகளை தனது வலைப்பதிவில் தவறாமல் இடுகிறார். நிவேதிதா தனது சொந்த ஊரான பைசாபாத்தில் 2011 திசம்பர் 4, அன்று ஸ்வஸ்த் இந்தியாவின் இணை நிறுவனரும் இயக்குநருமான அங்கூர் பெகு என்பவரை மணந்தார்.
# பெருமான் நம்பிப் பல்லவராயன்

**குளத்துழான் திருச்சிற்றம்பல முடையான் பெருமான் நம்பியாரான பல்லவராயர்** (இறப்பு: 1171) எனபவர் இரண்டாம் இராஜராஜ சோழன், இரண்டாம் இராசாதிராச சோழன் ஆகியோர் காலத்தில் சோழர் அரசில் தலைமை அமைச்சராக இருந்தவர் ஆவார். இவர் தொண்டை மண்டலத்தின், ஆமூர்க் கோட்டம், காரிகைக் குளத்தூர் என்ற ஊரைச் சேர்ந்தவர். இவர் *குளத்துழான்* குடியில் பிறந்ததால் குளத்துழான் என்றும் குடிப் பெயர் இவர் பெயரோடிணைந்துள்ளது. *பல்லவராயன்* என்பது இரண்டாம் இராசராச சோழனால் இவருக்கு அளிக்கப் பெற்ற சிறப்புப் பெயராகும்.
# பெருமான் நம்பிப் பல்லவராயன்

## பணிகள்

இவர் இரண்டாம் இராசராச சோழனின் யானை குதிரை முதலிய எல்லாத் துறைகளுக்கும் தலைவனாகவும், அரசனது அரண்மனை உள்துறைப் பேரலுவலனகவும் இருந்துள்ளார்.  
இரண்டாம் இராசராச சோழன் நோய்வாய்பட்டு இறக்கும் தறுவாயில் இருந்தார். அப்போது அவருக்கு ஒரு வயதில், இரண்டு வயதில் என இரு குழந்தைகள் இருந்தனர். இதனால் இவர்களுக்கு முடி சூட்டாமல், கங்கைகொண்ட சோழபுரத்தில் அரச குமாரர்களை வருவித்து அவர்களுள் விக்கிரம சோழ தேவருடைய பேரனாகிய நெறியுடைப் பெருமாளின் மகன் எதிரிலிப் பெருமாள் என்பவனுக்கு இளவரசுப் பட்டம் கட்டிவிட்டு இரண்டாம் இராசராச சோழன் இறந்து போனார். இதனால் சோழ நாட்டில் ஆட்சி உரிமைக்காக உள்நாட்டுப்போர் நிகழும் சூழல் ஏற்பட்டது. இதனால் பல்லவராயன் விரைந்து செயல்பட்டு பழையாறையில் இருந்த இராசராசனுடைய அந்தப்புர மகளிரையும், இளங் குழந்தைகள் இருவரையும், பரிவாரங்களோடு அழைத்து வந்து, இராசராசபுரத்திலே (தாரசுரத்தில்) காவல்மிக்க இடத்தில் இருக்கச் செய்து காப்பாற்றினானர். இளவரசனாக ஆக்கப்பட்ட எதிரிலிப் பெருமாளை நான்காண்டுக் காலம் வரையிலும் இளவரசனாகவே இருக்கச் செய்து பின்னர் (இரண்டாம்) இராசாதிராசன் என்ற பெர்சூட்டி சோழப் பேரரசனாக ஆக்கினார். இந்த இரண்டாம் இராசாதிராச சோழன் ஆட்சியிலும் தலைமை அமைச்சனாக இருந்து அரசியல் பொறுப்பையும் ஏற்று நடத்தி வந்தார்.
# பெருமான் நம்பிப் பல்லவராயன்

## திருப்பணிகள்

மயிலாடுதுறைக்கு அருகில் உள்ள பல்லவராயன் பேட்டை என்னும் ஊர் இவரின் பெயரைக் கொண்டே அழைக்கப்படுகிறது. இந்த ஊர் அதற்கு முன்பு குளத்தூர் என்ற அழைக்கப்பட்டுவந்தது. இவ்வூரில் பல்லவராயன் தன் அரசன் பெயரால் இராசராசேச்சுரம் என்னும் கோயிலைக் கட்டி, அதற்கு இறையிலியாக நிலமும் அளித்தார்.
# பெருமான் நம்பிப் பல்லவராயன்

## போர்கள்

இரண்டாம் இராசராச சோழன் காலத்தில் இவர் பாண்டி நாட்டுப் போரில் ஈடுபட்டுச் சிங்களப் படையை வென்றார். மேலும் இவர் சேரனைப் போரில் வென்று சேரனிடம் இருந்து திறைகொண்டு வந்தார்.
# சேச்சா டேவிஸ்

**சேச்சா டேவிஸ்** (**Checha Davies)** (பெரும்பாலும் **திருமதி ஈ.வி. டேவிஸ்** என்று குறிப்பிடப்படுகிறார்) (1898-1979) இவர் ஓர் இந்திய வம்சாவளியைச் சேர்ந்த சிங்கப்பூரிய சமூக சேவகரும் மற்றும் பெண்கள் உரிமை ஆர்வலரும் ஆவார். இவரது சிறுவயது நாட்களில், இவர் ஒரு கல்வியாளராக இருந்தார். ஆனால் இவர் சிங்கப்பூர் சென்ற பிறகு தேவாலயப் பணிகள் மற்றும் சமூக சேவை அமைப்புகளில் தீவிரமாக இருந்தார். இரண்டு தனித்தனியான சந்தர்ப்பங்களில் இளம் பெண்கள் கிறிஸ்தவ சங்கத்தின் தலைவராக பணியாற்றினார். சிங்கப்பூர் மகளிர் அமைப்பிற்கான விதிகளை உருவாக்கி அதன் நிர்வாகக் குழுவில் பணியாற்றிய குழுவில் டேவிஸ் முக்கியப் பங்கு வகித்தார். டேவிஸ் 1970 ஆம் ஆண்டில் பொது சேவை நட்சத்திரத்தைப் பெற்றார். அதன் தொடக்க ஆண்டில், 2014 இல் சிங்கப்பூரில் புகழ் பெற்ற மகளிர் என்ற கௌரவத்தைப் பெற்றார்.
# சேச்சா டேவிஸ்

## ஆரம்ப கால வாழ்க்கை

சேச்சா ஜார்ஜ் 1898 ஆம் ஆண்டில் இந்தியாவின் கேரளாவில் மெதடிஸ்ட் லே போதகரான டி.டி.ஜார்ஜ் என்பவருக்குப் பிறந்தார். பிரித்தானிய இந்திய ஆட்சியின் போது தனது கல்வியைப் பெற்ற இவர், சென்னையில் உள்ள பள்ளியில் பயின்றார். பின்னர், பொருளாதாரம் மற்றும் ஆங்கில வரலாற்றைப் படித்து, இளங்கலை மற்றும் முதுகலைப் பட்டங்களைப் பெற்றார். ஜார்ஜ் டென்னிஸ் விளையாடியதற்காக ஒரு பதக்கத்தையும் பெற்றார். திருமணத்திற்குப் பிறகும் தொடர்ந்து விளையாடி சிங்கப்பூர் சென்றார். விளையாடுமிடங்களில் புடவையை அணிந்து விளையாடினார். இவர் 1916 ஆம் ஆண்டில் இளம் பெண்கள் கிறிஸ்தவ சங்கத்தில் சேர்ந்தார். பெண்கள் மற்றும் சிறுமிகளுக்கான கல்வி வாய்ப்புகளை மேம்படுத்துவதற்கான அவர்களின் பணியை ஏற்றுக்கொண்டார். மெதடிஸ்ட் தேவாலயத்திற்கு ஒரு சாதாரண போதகராகவும் பணியாற்றினார். பின்னர் ,ஜார்ஜ் பள்ளி ஆசிரியரானார். மேலும் மெட்ராஸில் உள்ள பெண்கள் கிறிஸ்தவ கல்லூரியில் பணிபுரிந்தார். 1925 ஏப்ரல் 3, அன்று சென்னையில், சிங்கப்பூரின் அட்ராம் சாலை பள்ளியைச் சேர்ந்த ஈ.வி. டேவிஸ் என்பவரை (எட்வர்ட் வேதநாயகம்) திருமணம் செய்து கொண்டார். அவருடன் சிங்கப்பூருக்குத் திரும்பினார்.
# சேச்சா டேவிஸ்

## இறப்பு

டேவிஸ் 1979 செப்டம்பர் 2, அன்று டான் டோக் செங் மருத்துவமனையில் ஒரு குறுகிய நோயால் இறந்தார். 2014 ஆம் ஆண்டில் சிங்கப்பூரில் புகழ் பெற்ற மகளிர் குழுவில் இவர் மரணத்திற்குப் பின் சேர்க்கப்பட்டார்.
# அலெக்சாண்டர் அர்புசோவ்

**அலெக்சாண்டர் எர்மினிங்கெல்டோவிச்சு அர்புசோவ்** *(Aleksandr Erminingeldovich Arbuzov)* உருசியப் பேரரசைச் சேர்ந்த ஒரு சோவியத் வேதியியலாளர் ஆவார். இவர் 1877 ஆம் ஆண்டு அக்டோபர் மாதம் 12 ஆம் நாள் பிறந்தார். மைக்கேலிசு-அர்புசோவ் வினை என்ற ஒரு வேதி வினையை இவர் கண்டுபிடித்தார்.  
பில்யார்சுக் நகரத்தைச் சேர்ந்த அர்புசோவ் கசான் பல்கலைக்கழகத்தில் அலெக்சாண்டர் மிக்காய்லோவிச்சு சாயிட்செவ்வின் மேற்பார்வைவையில் கல்வி கற்றார் .. 1900 ஆம் ஆண் ஆண்டில் பட்டம் பெற்ற இவர் 1911 ஆம் ஆண்டு அதே பல்கலைக்கழகத்தில் பேராசிரியராக பணியில் சேர்ந்தார். இரண்டாம் உலகப்பொருக்குப் பின்னர் அர்புசோவ் சோவியத் கரிம வேதியியல் நிறுவனத்தின் பொருப்பாளராக நியமிக்கப்பட்டார்.  
1943 ஆம் ஆண்டு அர்புசோவுக்கு உருசியாவின் மாநில விருதான சிடாலின் விருது வழங்கப்பட்டது.  
தான் மேற்கொண்ட அறிவியல் ஆய்வுகளுடன் அர்புசோவ் கூடுதலாக கரிம வேதியியல் வளர்ச்சிக்கு ஒரு சுருக்கமான வழிமுறை என்ற தலைப்பில் நூல் ஒன்றையும் (1948) உருசிய மொழியில் எழுதியுள்ளார்.  
1968 ஆம் ஆண்டு சனவரி மாதம் 22 ஆம் ஆம் நாள் அர்புசோவ் காலமானார்.
# ஷேக் ஜாயித் சாலை

**ஷேக் ஜாயித் சாலை** (in Arabic: شارع الشيخ زايد). (E11 Sheikh Zayed Road) அமீரகத்தின் துபாய் நகரின் முக்கிய நெடுஞ்சாலையாகும் இது (E11 சாலை ) எனவும் குறிப்பிடப்படுகின்றது. துபாய் வர்த்தக மைய ரவுண்டானாவில் தொடங்கி, அபுதாபி எமிரேட்சின் எல்லையான ஜெபல் அலி வரை 55 கிலோமீட்டர் (34 மைல்) கடற்கரைக்கு இணையாக இந்த நெடுஞ்சாலை பயணிக்கிறது.
# ஷேக் ஜாயித் சாலை

## வரலாறு

1993 ஆண்டு முதல் 1998 ஆம் ஆண்டு வரை இச்சாலை பாதுகாப்பு சாலை என்று அழைக்கப்பட்டது. 30 கிலோமீட்டர் (19 மைல்) சாலை விரிவாக்கப்பட்டதை தொடர்ந்து அப்போதைய துபாயின் ஆட்சியாளரான சேக் மக்தூம் பின் ராசித் அல் மக்தூம் இச்சாலைக்கு அப்போதைய ஐக்கிய அரபு எமிரேட்ஸின் தலைவரான ஷேக் சயீத் பின் சுல்தான் அல் நஹ்யானின் பெயரால் ஷேக் ஜாயித் சாலை என பெயரிட்டார்.
# ஷேக் ஜாயித் சாலை

## பிரதான கட்டிடங்கள்

துபாயின் பெரும்பாலான வானளாவிய கட்டிடங்கள் ஷேக் ஜாயித் சாலையில் உள்ளது (முக்கியமான கட்டிடங்கள் : துபாய் மால், புர்ஜ் கலிஃபா). பாம் ஜுமேரா மற்றும் துபாய் மெரினா போன்ற பிற புதிய மையங்களையும் இந்த நெடுஞ்சாலை இணைக்கிறது. இந்த சாலையில் துபாய் மெட்ரோவின் சிகப்பு லைன் பெரும்பாலானவை இயங்குகின்றன. இந்நெடுஞ்சாலையின் பெரும்பகுதிகளில் ஒவ்வொரு திசையிலும் ஏழு முதல் எட்டு தடங்கள் பாதைகள் உள்ளன.
# சிந்து சாஜன்

**சிந்து சாஜன்** ஒரு பள்ளி ஆசிரியர், சமூக செயல்பாட்டாளர், நாடக ஆர்வலர் ஆவார், அவர் அட்டப்பாடியில் பழங்குடி குழந்தைகளின் கல்விக்கும் கலாச்சார மேம்பாட்டிற்கும் தீவிரமாக தன்னை அர்ப்பணித்துள்ளார். அட்டப்பாடியில் பழங்குடி சமூகத்தின் மொழியையும் கலாச்சார பிரச்சினைகளையும் நிவர்த்தி செய்யும் **அகெடு நாயகா (தாய் மொழி) ** என்ற ஆவணப்படத்தை அவர் இயக்கியுள்ளார் .
சர்வதேச திரைப்படம் ஆவணப்படம் மற்றும் குறும்பட விழாவில் (IDSFFK 2015) அகெடு நாயகா திரையிடப்பட்டது கேரள திரைப்பட அகடாமியால் 2018ஆம் ஆண்டு ஏற்பாடு செய்யப்பட்ட , ,.
கேரள சர்வதேச குழந்தைகள் திரைப்பட விழாவிலும் (ICFFK 2018)அகெடு நாயகா திரையிடப்பட்டது ,,.
மும்பை சர்வதேச திரைப்பட விழா 2016இலும் அகெடு நாயகா திரையிடப்பட்டது , and at the All Lights India International Film Festival 2018.
2015 ஆம் ஆண்டின் சிறந்த ஒளிப்பதிவாளருக்கான கேரள தொலைகாட்சி விருது அகெடு நாயகாவுக்காக வழங்கப்பட்டது. இந்த படத்தின் ஒளிப்பதிவாளர் ஃபோசியா பாத்திமா, கேரள மாநில தொலைக்காட்சி விருதுகள் 2015, இன் சிறந்த ஒளிப்பதிவாளர் விருதைப் பெற்றார்,,
# சிந்து சாஜன்

## குறிப்பிடத்தக்க பணிகள்

அட்டப்பாடியில் பழங்குடி சமூகத்தின் மொழியியல், கலாச்சார பிரச்சினைகளை நிவர்த்தி செய்யும் "அகெடு நாயகா" (மாத்ரூமொழி) என்ற ஆவணப்படத்தை அவர் இயக்கியுள்ளார். அட்டப்பாடி, இருள மக்கள், முடுகர், குறும்பர்களில் மூன்று வகையான பழங்குடியினர் வாழ்கின்றனர், அவர்களின் மொழிகள் ஒன்றுக்கொன்று வேறுபட்டன.
# சிந்து சாஜன்

## தனிப்பட்ட வாழ்க்கை

மலப்புரம் மாவட்டத்தில் திரூரைச் சேர்ந்த இவர், தற்போது பாலக்காடு மாவட்டத்தின் அகளியில் வசித்து வருகிறார். மேலும் அகளியில் உள்ள அரசு தொழிற்கல்வி மேல்நிலைப்பள்ளியில் ஆசிரியராகப் பணியாற்றி வருகிறார். சுற்றுச்சூழல் ஆர்வலரும் ஓவியருமான சாஜனை திருமணம் செய்துகொண்டார். சாஜனின் அனிமேஷன் படமான பச்சிலக்கூடு (மை ஹோம் இஸ் கிரீன்) 2012 ஆம் ஆண்டு நாசிக் சர்வதேச திரைப்பட விழாவில் சிறந்த அனிமேஷன் படத்திற்கான கோல்டன் கேமரா விருதை வென்றது,,. 'ஆண்டின் இளம் பறவை பார்வையாளர்' விருதை மூன்று முறை வென்ற அவரது மகன் மனவ், பறவையியல் மற்றும் இயற்கை வரலாற்றுக்கான செலிம் அலி மையத்தால் வழங்கப்பட்டது, 8 வயதிலிருந்தே பறவைகள் பார்ப்பதில் தீவிரமாக உள்ளது . மகள் மித்ரா அகலி அரசு பள்ளியில் படிக்கும் மாணவி.
# கார்டன் இல்லிசு அயில்வார்டு

**கார்டன் இல்லிசு அயில்வார்டு** *(Gordon Hillis Aylward)* ஆத்திரேலியாவைச் சேர்ந்த ஒரு வேதியியல் எழுத்தாளர் ஆவார். அனைத்துலக திட்ட வேதியியல் தரவு புத்தகம் எழுதியதற்காக இவர் நன்கு அறியப்படுகிறார்.
# கார்டன் இல்லிசு அயில்வார்டு

## வாழ்க்கை வரலாறு

அயில்வார்டு 1952 ஆம் ஆண்டு மே மாதம் 20 ஆம் நாள் ஆத்திரேலியாவின் சிட்னியில் உள்ள நியூ சவுத் வேல்சு பல்கலைக்கழகத்தில் பயன்பாட்டு வேதியியல் பாட்த்தில் இளம் அறிவியல் (ஆனர்சு) பட்டம் பெற்றார் .  
பின்னர் இவர் அதே பல்கலைக்கழகத்தில் ஒரு பட்டமேற்படிப்பு பட்டம் பெற்றார். அவர் மேலும் 13 ஆண்டுகள் அங்கு பகுப்பாய்வு வேதியியலைக் கற்பித்தார் .
# கார்டன் இல்லிசு அயில்வார்டு

## வெளியிடப்பட்ட நூல்கள்

- Now in its 6th edition..
# சிரின் போஸ்டர்

**சிரின் போஸ்டர்** (*Shirin Fozdar*) (1905-1992) இவர் ஒரு பெண்கள் உரிமை ஆர்வலராவார். இந்தியாவில் பிறந்த இவர், 1930கள் மற்றும் 1940களில் தனது சொந்த நாட்டில் பெண்கள் உரிமைகள் மற்றும் பொதுநலப் பிரச்சினைகளில் பணியாற்றினார். 1950ஆம் ஆண்டில் இவரும் இவரது கணவரும் சிங்கப்பூர் சென்று பகாய் சமயத்தைப் பரப்ப உதவினார்கள். சிங்கப்பூரில், திருமண சமத்துவமின்மை மற்றும் பலதார மணம் ஆகியவற்றிற்கு எதிராக இவர் ஒரு வெற்றியாளாரானார்; சிங்கப்பூர் மகளிர் அமைப்பு மற்றும் நாட்டின் சிரிய நீதிமன்றத்தை நிறுவுவதில் இவர் முக்கியப் பங்கு வகித்தார். மேலும் மகளிர் சாசனம் சட்டமாக மாறியதை ஆதரிக்கும் முயற்சியில் ஒரு தலைவராக இருந்தார். 1958ஆம் ஆண்டில் இவரது கணவர் இறந்ததைத் தொடர்ந்து மற்றும் 1961இல் மகளிர் சாசனம் நிறைவேற்றப்பட்டதைத் தொடர்ந்து, இவர் 14 ஆண்டுகள் தாய்லாந்திற்கு குடிபெயர்ந்தார். அந்த சமயத்தில் இவர் விபச்சாரத்திற்கு தள்ளப்படும் அபாயத்திலிருந்த சிறுமிகளுக்கான ஒரு பள்ளியை நிறுவினார்.
# சிரின் போஸ்டர்

## ஆரம்ப கால வாழ்க்கை

சிரின் போஸ்டர் 1905 இல் இந்தியாவின் மும்பையில் பிறந்தார். இவரது பெற்றோர், மெக்ராபன் கோடாபக்சு பெக்ஜாத் மற்றும் தோவ்லத் ஆகியோர் பகாய் சமயத்தின் பாரசீக பயிற்சியாளர்கள் ஆவர். பகாய் மதத்தின் போதனைகளில் ஒன்று, ஆண்களும் பெண்களும் சமம் என்பதாகும். இவர் தனது 17 வயதில், கராச்சியில் நடந்த பகாயிகளின் இந்தியா தேசிய மாநாட்டில் உலகளாவிய கல்வி குறித்த விளக்கக்காட்சியை வழங்கினார். 1930 ளில் இவர் அனைத்து ஆசிய மகளிர் மாநாட்டில் பங்கேற்றார். இது 1934இல் ஜெனிவாவில் நடந்த உலக நாடுகள் சங்க மாநாட்டில் சமத்துவம் குறித்த விளக்கக்காட்சியை வழங்க அனுப்பியது. இவர் தொடர்ந்து பொதுமக்களிடையே உரைகளை வழங்கினார். 1941இல் மகாத்மா காந்தியின் உத்தரவின் பேரில் அகமதாபாத்தில் அமைதி குறித்த உரை நிகழ்த்தினார்.
# சிரின் போஸ்டர்

## சிங்கப்பூர்

1950 ம் ஆண்டில், சிரின் போஸ்டர் தனது கணவரும், மருத்துவருமான கோடாத் போஸ்டருடன் சிங்கப்பூர் சென்று, பகாய் போதனைகளை பரப்ப முயன்றார். 1952ஆம் ஆண்டில், சிங்கப்பூர் மகளிர் அமைப்பு மற்றும் தற்போதுள்ள பெண்கள் அமைப்புகளை பிரதிநிதித்துவப்படுத்தும் பிற ஆர்வலர்களுடன் இணைந்து நிறுவினார். சிங்கப்பூர் மகளிர் அமைப்பு நிறுவப்படுவதற்கு வழிவகுத்த கூட்டத்திற்கு அழுத்தம் கொடுப்பதில் போஸ்டர் ஒருவராக இருந்தார். மேலும் அந்த ஆரம்ப கூட்டத்தில் குழுவின் பார்வை மற்றும் நிகழ்ச்சி நிரலை வடிவமைக்க உதவியது. குழுவின் கௌரவ பொதுச் செயலாளராக பணியாற்ற இவர் தேர்ந்தெடுக்கப்பட்டார், அதன் ஆரம்பகால தகவல்தொடர்புகளை ஊடகங்களுக்கும் அரசியல்வாதிகளுக்கும் அனுப்பினார். இந்தக் குழு முதல் பெண்கள் அரசியல் நடவடிக்கை அமைப்பாகும். மேலும் 2,000க்கும் மேற்பட்ட உறுப்பினர்களைக் கொண்ட, ஐந்து பதின்ம ஆண்டுகளாக இதுபோன்ற மிகப்பெரிய குழுவாக இருந்தது.  
போஸ்டரின் உடனடி கவனத்தை ஈர்த்த பிரச்சினைகளில் ஒன்று திருமண சமத்துவமின்மை; திருமணம் மற்றும் விவாகரத்தை நிர்வகிக்கும் சட்டங்கள் கணவருக்கு எளிதில் விவாகரத்து செய்வதற்கும் மறுமணம் செய்து கொள்வதற்கும் அதிகாரம் அளித்தன, மேலும் மனைவியை கொஞ்சம் கொஞ்சமாக விட்டுவிட்டன. ஒரு நேர்காணலில், போஸ்டர் விளக்கினார், "நான் முதலில் இங்கு வந்தபோது, பலதார மணம் மற்றும் எளிதான விவாகரத்து விகிதங்கள் ஆபத்தானவையாக இருந்தது. திருமணச் சட்டங்கள் தளர்வானவை. பெண்கள் பலவீனமான பாலினம் என்ற நம்பிக்கையை ஆண்கள் கொண்டிருந்ததால் பெண்கள் எல்லா வகையான அட்டூழியங்களையும் அனுபவித்தனர். " போஸ்டர் மற்றும் சிங்கப்பூர் மகளிர் அமைப்பு ஒரு தீர்வுக்காக தீவிரமாக பிரச்சாரம் செய்தன. 1955ஆம் ஆண்டில் இந்த பிரச்சினைக்கு தீர்வு காண ஒரு சிரிய நீதிமன்றம் அமைக்கப்பட்டது. சிங்கப்பூரில் மாற்றத்திற்கான ஒரு பெண்ணின் முகத்தை வைப்பது என்ற புத்தகம் போஸ்டர், சே சகாரா பின்தே நூர் முகமது மற்றும் காதிஜுன் நிசா சிராஜ் ஆகியோரை நீதிமன்றம் உருவாக்கிய பின்னணியில் முக்கிய சக்திகளாகக் கருதுகிறது .  
1950களில், போஸ்டர் மற்றும் சிங்கப்பூர் மகளிர் அமைப்பு மக்கள் செயல் கட்சியுடன் ஒரு முரண்பாடான பணி உறவைக் கொண்டிருந்தன. இது 1954ஆம் ஆண்டில் பிரித்தனில் இருந்து சிங்கப்பூர் சுதந்திரத்தின் மேடையில் நிறுவப்பட்டது. பெண்களின் சமத்துவ பிரச்சினைகளை, குறிப்பாக அவர்களின் நிகழ்ச்சி நிரலின் முக்கிய அங்கமான பலதார மணத்தை ஒழிக்க மக்கள் செயல் கட்சியை சிங்கப்பூர் மகளிர் அமைப்பு நம்பியது. 1956 ஆம் ஆண்டில் கட்சி ஏற்பாடு செய்த ஒரு மகளிர் தின பேரணியில் பலதார மணம் குறித்த பிரச்சினையை பேச ஃபோஸ்டருக்கு வாய்ப்பு அளித்தது. எவ்வாறாயினும், 1957 வாக்கில் சிங்கப்பூர் மகளில் அமைப்பு பெண்களின் சமத்துவ பிரச்சினைகளில் மக்கள் செயல் கட்சியின் செயலற்ற தன்மையால் மிகவும் விரக்தியடைந்தது, அந்த ஆண்டு நகர சபைத் தேர்தலில் மக்கள் செயல் கட்சியின் வேட்பாளர்களாக இல்லாமல் சுயாதீன வேட்பாளர்களாக போட்டியிட சிங்கப்பூர் மகளில் அமைப்ப்பு உறுப்பினர்களை அது வலியுறுத்தியது. 2014ஆம் ஆண்டில் ஃபோஸ்டாரின் செய்லால் சிங்கப்பூரின் புகழ்பெற்ற மகளிர் என்பதில் முக்கியப் பங்கு வகித்தது.
# சிரின் போஸ்டர்

## பிற்கால வாழ்வு

போஸ்டரின் கணவர் 1958இல் இறந்தார். 1961ஆம் ஆண்டில் போஸ்டார் கிராமப்புற தாய்லாந்திற்கு குடிபெயர்ந்தார். அங்கு இவர் சிறுமிகளுக்காக ஒரு பள்ளியை அமைத்தார். விபச்சாரத்திற்கு தள்ளப்படுவதற்கு எதிராக பெண்களை அதிகாரம் செய்யும் நோக்கில் இது நிறுவப்பட்டது. சிங்கப்பூர் திரும்புவதற்கு முன்பு இவர் தாய்லாந்து நாட்டில் 14 ஆண்டுகள் கழித்தார். இவர் சர்வதேச அளவில் பயணம் செய்து, பெண்கள் உரிமைகள் பிரச்சினைகள் மற்றும் பகாய் நம்பிக்கை குறித்து தொடர்ந்து உரைகளை நிகழ்த்தினார்.
# ஜெமினி செய்திகள்

**ஜெமினி செய்திகள்** இந்தியாவின் சன் குழுமத்திலிருந்து நடத்தப்படும் 24 மணி நேரச் செய்தி அலைவரிசையாகும். இந்த அலைவரிசையானது மே 2004 இல் தொடங்கப்பட்டது. ஜெமினி செய்திகள் 1 பிப்ரவரி 2019 அன்று நிறுத்தப்பட்டது, அதற்கு பதிலாக பெங்காலி ஜி.இ.சி, சன் வங்களா
# நைமா கான் உப்ரேதி

**நைமா கான் உப்ரேதி (Naima Khan Upreti)** (1938–2018) இவர் ஓர் இந்திய நாடக நடிகரும், பாடகரும் மற்றும் தூர்தர்ஷனில் தயாரிப்பாளரும் ஆவார். இந்திய நாடக இசையில் முன்னோடிகளில் ஒருவராகக் கருதப்படும் மோகன் உப்ரேதியின் மனைவியும் ஆவார்.  
நைமா கான் உப்ரேதி வட இந்தியாவின் உத்தரகண்ட் மாநிலத்தின் இரண்டு கோட்டங்களில் ஒன்றான குமாவோன் கோட்டத்தில் ஒரு பிரபலமான நபராக உள்ளார். மேலும் இவரது கணவர் மோகன் உப்ரேதியுடன் உத்தரகண்ட் நாட்டுப்புற இசையைப் பாதுகாப்பதற்கும் புத்துயிர் பெறுவதற்கும் இவர் செய்த பங்களிப்புக்காக இவர் நினைவுகூரப்படுகிறார். இவர் தனது கணவருடன் பிரபலமான குமாவோனி பாடலான "பெடு பக்கோ பரோ மாசா" பாடலைப் பாடினார். . பழைய குமாவோனி கவிதைகள், பாடல்கள் மற்றும் நாட்டுப்புற மரபுகளை உறுப்பினராகப் பாதுகாப்பதற்கான முயற்சிகளுக்காகவும் பின்னர் தில்லியின் பார்வதியா கலா கேந்திராவின் தலைவராகவும் இவர் அறியப்படுகிறார். தூர்தர்ஷனில் இருந்த காலத்தில், ஷரத் தத் என்பவருடன் தூர்தர்ஷனின் முதல் வண்ண தொலைக்காட்சி நிகழ்ச்சியைத் தயாரிப்பதில் ஈடுபட்டார்.
# நைமா கான் உப்ரேதி

## ஆரம்பகால வாழ்க்கை மற்றும் கல்வி

நைமா கான் உப்ரேதி 1938 மே 25 அன்று உத்தரகண்ட் மாநிலத்தின் அல்மோராவில் ஒரு முஸ்லீம் தந்தை மற்றும் ஒரு கிறிஸ்தவ தாய்க்கு பிறந்தார். இவர் தனது பள்ளிப் படிப்பை ஆடம் பெண்கள் பள்ளியில் இருந்து முடித்தார். அதைத் தொடர்ந்து அல்மோராவில் உள்ள ராம்சே இன்டர் கல்லூரி பள்ளியிலும் படித்தார். 1958ஆம் ஆண்டில் ஆக்ரா பல்கலைக்கழகத்தில் ஆங்கில இலக்கியம், அரசியல் அறிவியல் மற்றும் பொருளாதாரம் ஆகியவற்றில் இளங்கலை பட்டம் பெற்றார். இவர் 1969ஆம் ஆண்டில் தேசிய நாடகப் பள்ளியில் பட்டம் பெற்றார். மற்றும் தேசிய நாடகப் பள்ளியின் தகவல் அமைப்பு நிறுவனத்தில் சில காலம் பணியாற்றினார். புனேவின் திரைப்பட மற்றும் தொலைக்காட்சி நிறுவனத்தில் சான்றிதழ் பட்டமும் பெற்றார்.
# நைமா கான் உப்ரேதி

## ஆரம்பகால வாழ்க்கை மற்றும் கல்வி

### தொழில்

தேசிய நாடகப் பள்ளி தகவல் அமைப்பு நிறுவனத்தின் உறுப்பினராக, நைமா கான் உப்ரேதி பல நாடக தயாரிப்புகளில் பங்கேற்றார். மேலும் இப்ராஹிம் அல்காசி, சுரேகா சிக்ரி, உத்தரா போகர், எம். கே. ரெய்னா மற்றும் பல நாடக ஆளுமைகளுடன் பணியாற்றினார். ஒத்தெல்லோ, தி காகசியன் சால்க் சர்க்கிள், நாடக் போலம்பூர் கா, ஸ்கந்தகுப்தர் போன்ற பல நாடக தயாரிப்புகளில் இவர் பணியாற்றினார்.  
1968ஆம் ஆண்டு தொடங்கியதிலிருந்தே பார்வதியா கலா கேந்திராவுடன் இவர் தொடர்பு கொண்டிருந்தார். மேலும் ராஜுலா மலுஷாஹி, அஜுவா பாபால், ராமி, இராம்லீலை, இந்திரசபை போன்ற பல தயாரிப்புகளில் பங்கேற்றார். 1997இல் மோகன் உப்ரேதி இறந்த பிறகு, நைமா கான் உப்ரேதி பார்வதியா கலா கேந்திராவின் தலைவராகப் பொறுப்பேற்றார். மோகன் உப்ரேதியின் பணிகளை இவர் முன்னெடுத்துச் சென்று மேகதூதம், ராமி, கோரிதானா, அமீர் குஸ்ராவ், அல்கோசா போன்ற பல நாடக தயாரிப்புகளை ஏற்பாடு செய்தார்.  
அகில இந்திய வானொலியின் பல நாட்டுப்புற பாடல்கள், நாடக தயாரிப்புகள் மற்றும் வானொலி நிகழ்ச்சிகளுக்கு இவர் குரல் கொடுத்தார். இவர் ஓய்வு பெறும் வரை தூர்தர்ஷனில் பணிபுரிந்தார். மேலும் கிருஷி தரிசனம், கசுரகோ நடன விழா போன்ற பல தொலைக்காட்சித் தயாரிப்புகளின் தயாரிப்பாளராக இருந்தார்.
# நைமா கான் உப்ரேதி

## விருதுகள்

2010இல் நாட்சம்ரத் நாடகக் குழுவின் வாழ்நாள் சாதனையாளர் விருது போன்ற பல பாராட்டுகளையும் இவர் பெற்றுள்ளார்.
# நைமா கான் உப்ரேதி

## இறப்பு

இவர் 2018 சூன் 15 அன்று டெல்லியில் காலமானார்.
# நைமா கான் உப்ரேதி

## இறப்பு

### குடும்பம்

நைமா கான் உப்ரேதி மோகன் உபிரேதி என்பவரை மணந்தார்.
# நைமா கான் உப்ரேதி

## ஆளுமை

நைமா கான் உப்ரேதி மற்றும் மோகன் உபிரேதி ஆகியோர் உத்தர்கண்டின் பல நாட்டுப்புற பாடல்களைப் பாடினர். "பேது பக்கோ பரோ மாசா" மற்றும் "ஓ லாலி ஹவுசியா" பாடல்களும் எச்.எம்.வி நிறுவனம் வெளியிட்டது.  
நைமா கான் உப்ரேதி முஸ்லீம் திருமண பாடல்களின் தொகுப்பையும் புத்தகத்தில் வெளியிட்டார் - நக்மதி ராஸ்ம் .  
நடராங் பிரதிஷ்டானின் காப்பகங்களுக்கும் இவர் பங்களித்தார்.
# ஆலன் சர்கீசன்

**ஆலன் மெக்லியோடு சர்கீசன்** *(Alan McLeod Sargeson)* என்பவர் ஓர் ஆத்திரேலிய கனிம வேதியியல் அறிஞர் ஆவார். இவர் ஆத்திரேலிய அறிவியல் அகாடமியிலும் ராயல் கழகத்திலும் உறுப்பினராக இருந்தார்.
# ஆலன் சர்கீசன்

## கல்வி மற்றும் இளமைக்காலம்

சர்கீசன் ஆத்திரேலியாவின் நியூ சவுத் வேல்சில் இடம்பெற்றுள்ள ஆர்மிடேல் நகரத்தில் பிறந்தார். 1956 ஆம் ஆண்டு பிரான்சிசு பேட்ரிக் துவையர் என்பவரின் வழிகாட்டுதலில் சிட்னி பல்கலைக் கழகத்தில் கல்வி பயின்று முனைவர் பட்டம் பெற்றார்.
# ஆலன் சர்கீசன்

## வாழ்க்கை மற்றும் ஆராய்ச்சி

அடிலெய்டு பல்கலைக் கழகத்தில் சர்கீசன் முதல் முதலில் கல்வி நியமனம் செய்யப்பட்டார். பின்னர் 1958 ஆம் ஆண்டில் இவர் ஆத்திரேலிய தேசிய பல்கலைக்கழகத்தில் துவையருடன் மீண்டும் சேர்ந்தார்.  
உயிர் கரிமவேதியியல் துறையில் சர்கீசன் ஓர் ஆர்வமுள்ள ஒருங்கிணைப்பு வேதியியலாளராக அறியப்பட்டார். துவையருடன் இவர் வாழ்க்கை முழுவதிலும் முப்பரிமாண வேதியியல் துறையில் முழுமூச்சுடன் ஆராய்ச்சி செய்தார். இவரது ஆராய்ச்சி குழு அமீன் ஈந்தணைவிகளின் வினைகளை ஆராய்ந்தது. செபுல்கிரேட்டுகள் என்று அழைக்கப்படும் கிளாத்ரோசெலேட்டுகளின் தயாரிப்பில் இவை உச்சகட்ட வினையில் ஈடுபடுவதாக இவர் கண்டறிந்தார்.
# ஆலன் சர்கீசன்

## விருதுகள் மற்றும் பாராட்டுகள்

சர்கீசன் 1983 ஆம் ஆண்டில் ராயல் கழகத்தின் உறுப்பினராகத் தேர்ந்தெடுக்கப்பட்டார்..
# ஸ்ரீலா கோஷ்

**ஸ்ரீலா கோஷ் (Shreela Ghosh)** (பிறப்பு: 1962 செப்டம்பர் 25) இந்தியாவின் அசாமைச் சேர்ந்த முன்னாள் நடனக்கலைஞரும், நடிகையும் மற்றும் நிருபரும் ஆவார். 1985 ஆம் ஆண்டில் நைமா ஜெஃப்பரியாக நடித்தபோது ஐக்கிய இராச்சியத்தில் பகிரங்கமாக அறியப்பட்டார். இது பிபிசியின் நாடகமான *ஈஸ்ட்எண்டர்ஸ்* என்பதின் அசல் கதாபாத்திரங்களில் ஒன்றாகும். பின்னர் இவர் ஒரு கலை நிர்வாகியாக பணியாற்றுவதற்கான நிகழ்ச்சியை கைவிட்டார். *எஸ்மி ஃபேர்பைர்ன்* அறக்கட்டளையில் கலை மற்றும் பாரம்பரியத்திற்கான முதல் திட்ட இயக்குநராக இருந்த இவர், சர்வதேச காட்சி கலைகள் நிறுவனத்தில் துணை இயக்குநரானார். இவர் இப்போது இலக்கியம், கல்வியறிவு மற்றும் இலவச வெளிப்பாடுக்கான ஒரு சர்வதேச மையமான இலவச சொல் மையத்தின் இயக்குநராக உள்ளார்.
# ஸ்ரீலா கோஷ்

## தொழில்

### நாடக அரங்கு

கோஷ் தனது பணி வாழ்க்கையை ஒரு நடிகராகவும், பாரம்பரிய பரதநாட்டியம் மற்றும் கதக் ஆகியவற்றின் இந்திய நடனக் கலைஞராகவும், பாடகராகவும் தொடங்கினார். பதினேழு வயதில் - ஒரு முகவர் மற்றும் நடிகர் சங்கத்தில் சேரத் தகுதியைப் பிறகு - இவர் அரங்கன்களில் விரிவாகப் பணியாற்றினார். அதில் *மேக்ஸ் ஸ்டாஃபோர்ட்-கிளார்க்கின்* கூட்டு பங்கு நாடக நிறுவனம் போன்ற முன்னணி அமைப்புகளுடன் பணிபுரிந்தார். அங்கு இவர் சந்தைப்படுத்தல் மற்றும் விளம்பர அதிகாரியாகவும் பணியாற்றி வந்தார். 1981ஆம் ஆண்டில் *பிளே ஃபார் டுடே* தயாரிப்புகளில் *தி கார்லண்ட்*, மற்றும் 1984 இல் *மூவிங் தி எட்ஜ்* ஆகியவற்றில் தொலைக்காட்சி வேலைகள் தொடர்ந்து வந்தன. பிபிசியின் செவிலியர் நாடகமான *ஏஞ்சல்ஸ்* (1982) என்பதில் இவர் பாத்திரங்களைக் கொண்டிருந்தார். மேலும் 1984ஆம் ஆண்டில் வெற்றிகரமான ஐ தொலைக்காட்சி வலைப்பின்னலின் குறுந்தொடரான *தி ஜுவல் இன் தி கிரவுனில்* மினி என்ற பாத்திரத்தில் நடித்தார். கோஷ் ஒரு வழக்கமான பாணியில் ஒரு நடிகராக பயிற்சி பெறவில்லை என்றாலும், இவரது குரலில் பயிற்சியும், இந்திய நடனத்திலிருந்து இவர் கற்றுக்கொண்ட வியத்தகு நுட்பங்களும் இவருக்கு பல நாடகத்தில் பாத்திரமாக வந்தன.
# ஸ்ரீலா கோஷ்

## தொழில்

### தொலைக்காட்சி

1985ஆம் ஆண்டில் கோஷ் தனது தொலைக்காட்சி வாழ்க்கையைத் தொடர்ந்தார். இவர் பிபிசியின் நாடகமான் *ஈஸ்ட்எண்டர்ஸ்* அசல் கதாபாத்திரங்களில் ஒன்றான நைமா ஜெஃப்பரியாக நடித்தார். நைமா மற்றும் அவரது கணவர் சயீத் ( *ஆண்ட்ரூ ஜான்சன்* ) ஆகியோர் இந்த நிகழ்ச்சியில் தோன்றிய முதல் ஆசிய கதாபாத்திரங்கள். முன்னர் பிரித்தன் நாடகத்தில் பிரதிநிதித்துவப்படுத்தப்படாத ஒரு இன சிறுபான்மையினர். இலண்டனின் ''ஈஸ்ட் எண்டில் இருந்த பல கலாச்சார சமுதாயத்தின் குறுக்குவெட்டைப் பிரதிபலிக்கும் ஒரு நல்ல நோக்கத்துடன் அவர்கள் சேர்க்கப்பட்டனர். கோஷ் 1987 வரை அத்தொடரில் இருந்தார்.
# ஸ்ரீலா கோஷ்

## தனிப்பட்ட வாழ்க்கை

தெற்காசியாவில் பிறந்தவர் என்றாலும், கோஷ் பதினொரு வயதில் வங்காளத்தை விட்டு வெளியேறி இங்கிலாந்து சென்றார். தற்போது அங்கு இவர் வாழ்ந்து வருகிறார். இவருக்கு பல குழந்தைகள் உள்ளனர். மேலும் பிறப்புக்கு பிந்தைய மன அழுத்தத்தால் பாதிக்கப்பட்டதாக ஒப்புக் கொண்டுள்ளார். இவரது குழந்தைகளில் ஒருவர் 1985இல் பிறந்தார். அவரது பாத்திரம், நைமா, குழந்தையைப் பெறுவதற்காக சில மாதங்களுக்கு *ஈஸ்ட்எண்டர்ஸில்* இருந்து எழுதப்பட்டது.  
இவர் கலை மன்றத்தில் தொடர்பு அதிகாரியாக பணிபுரிந்தபோது, வார்விக் பல்கலைக்கழகத்தில் ஐரோப்பிய கலாச்சார கொள்கை மற்றும் நிர்வாகத்தில் முதுகலைப் பட்டத்தை ஒரு பகுதிநேர அடிப்படையில் மேற்கொண்டார். 2005ஆம் ஆண்டில் இவர் பிர்க்பெக் பல்கலைக்கழகத்தில் கலை வரலாற்றில் ஒரு பாடத்திட்டத்தைத் தொடங்கினார்.
# அமெரிக்க தொற்றுநோயியல் கழகம்

**அமெரிக்க தொற்றுநோயியல் கழகம்** *(American Epidemiological Society )* என்பது அமெரிக்காவில் நோய்த் தொற்றியலுக்காக அர்ப்பணிக்கப்பட்டுள்ள ஓர் அமைப்பாகும். 1927 ஆம் ஆண்டில் இக்கழகம் நிறுவப்பட்டது. 1968 ஆம் ஆண்டு முதல் ஆண்டுதோறும் இவ்வமைப்பு கூட்டங்களை நடத்திவருகிறது. மேலும் அமெரிக்க தொற்றுநோயியல் கழகம் என்ற இவ்வமைப்பு அமெரிக்காவின் மிகப் பழமையான தொற்றுநோயியல் அமைப்பாகும். . வேடு எச். பிராசுட்டு, அலெக்சாண்டர் லாங்மியூர், யோனாசு எட்வர்ட் சால்க் மற்றும் ஆபிரகாம் லிலியன்பெல்ட்டு ஆகியோர் இக்கழகத்தின் பழைய உறுப்பினர்களாவர்.
# காஞ்சிபுரம் மகாவித்துவான் சபாபதி முதலியார்

**காஞ்சிபுரம் மகாவித்துவான் சபாபதி முதலியார்** (1791-1871) என்பவர் 18-ஆம் நூற்றாண்டு புலவர்களுள் ஒருவர். திரிசிரபுரம் மகாவித்வான் மீனாட்சிசுந்தரம் பிள்ளை , இராமலிங்க சுவாமிகள் , அஷ்டாவதனம் சபாபதி முதலியார் ஆகியோரின் ஆசிரியர் ஆவார்.
# காஞ்சிபுரம் மகாவித்துவான் சபாபதி முதலியார்

## தோற்றம்

மகாவித்துவான் சபாபதி முதலியார் சேனைத்தலைவர் குலத்தில் 1791இல் காஞ்சிபுரத்தில் பிறந்தார். இவர் மகாவித்துவான் என்று அழைக்கப்பட்டவர். காஞ்சி பச்சையப்பன் பள்ளியில் சில காலம் தமிழாசிரியராக இருந்தவர். இவர் உரையாசிரியர் எனவும் சிறப்பிக்கப்பட்டவர்.
# காஞ்சிபுரம் மகாவித்துவான் சபாபதி முதலியார்

## சிறப்புகள்

இவரிடம் பயின்ற மாணவர்களில் குறிப்பிடத்தக்கவர்கள் திரிசிரபுரம் மகாவித்வான் மீனாட்சிசுந்தரம் பிள்ளை , இராமலிங்க சுவாமிகள் , அஷ்டாவதனம் சபாபதி முதலியார், சிதம்பரம் சபாபதி பிள்ளை (இராமலிங்க சுவாமிகளின் அண்ணன்) ஆகியோர் ஆவர். இவரிடம் பயின்ற சிதம்பரம் சபாபதி பிள்ளை(இராமலிங்க சுவாமிகளின் அண்ணன்), குறுகிய காலத்திலேயே கற்றுத் தேர்ந்து, புராண விரிவுரையாளரானார். சிதம்பரம் சபாபதி பிள்ளை இன் குடும்பம் வறுமையில் இருந்து சற்று மீண்டது. சிதம்பரம் சபாபதி பிள்ளை, தன் தம்பி இராமலிங்க சுவாமிகள் பெரிய அளவில் படிக்க வைத்து அவரை முன்னேற வைக்கவேண்டும் விரும்பினார். ஆனால், இராமலிங்க சுவாமிகள் அவர்களுக்கோ கல்வியில் நாட்டம் செல்லவில்லை. ஆன்மிகத்தில் ஈடுபாடு காட்டினார். அவரை நல்வழிப்படுத்துவதற்காக, தன் குருநாதரான மகாவித்துவான் சபாபதி முதலியாரிடம் கல்வி பயில அனுப்பி வைத்தார் சிதம்பரம் சபாபதி பிள்ளை.  
இராமலிங்க சுவாமிகள் அங்கும் சரியாக படிக்கவில்லை. வகுப்பு முடிந்ததும் கந்தகோட்டம் சென்று முருகனை வணங்குவார். ஒருநாள் இராமலிங்க சுவாமிகளை கவனிப்பதற்காக கந்தகோட்டம் முருகன் கோயிலுக்குச் சென்றார் காஞ்சிபுரம் மகாவித்துவான் சபாபதி முதலியார். முருகன் சன்னதி முன்பு அமர்ந்திருந்த இராமலிங்க சுவாமிகள், என்று மனமுருக பாடிக்கொண்டிருந்தார். பெரும் பொருளுடனான அப்பாடலை இராமலிங்க சுவாமிகள், பாடுவதைக் கண்ட காஞ்சிபுரம் மகாவித்துவான் சபாபதி முதலியார் மெய்மறந்து நின்று கண்ணீரே வடித்துவிட்டார்.  
இராமலிங்க சுவாமிகள் அவரின் அண்ணன் சிதம்பரம் சபாபதி பிள்ளையிடம், உனது தம்பி ஒரு தெய்வப்பிறவி. அவனுக்கு சாதாரண உலகியல் கல்வி தேவையில்லை. எனவே, இனிமேலும் அவனுக்கு கற்பிக்க தன்னால் முடியாது, என்று சொல்லிவிட்டார். அதன் பிறகு இராமலிங்க அடிகளார் தன இறைபணியில் ஆழ்ந்து பயணிக்க தொடங்கி விட்டார்.
# காஞ்சிபுரம் மகாவித்துவான் சபாபதி முதலியார்

## இயற்றிய நூல்கள்

முதன்முதலில் சைவத் திருமுறைகளை அச்சிற் பதித்தவர் இவர் தான். இவரது தேவாரப் பதிகங்கள் திருஞான சம்பந்த சுவாமிகள் திருமுறை 1864இல் சென்னை கலாநிதி அச்சுக்கூடத்தில் அச்சிட்டுப் பதிப்பிக்கப்பட்டுள்ளது.
- திருஞானசம்பந்த சுவாமிகள் தாலாட்டு
- திருக்குழந்தை வடிவேலன் பிள்ளைத்தமிழ்
- அருணாசல சதகம்
- நீதிநெறி விளக்கவுரை
- திருக்கழுக்குன்றச் சிலேடை
- பிரமோத்தரக் காண்டப் பொழிப்புரை
- சைவ சமய விளக்க வினாவிடை
# காஞ்சிபுரம் மகாவித்துவான் சபாபதி முதலியார்

## பதிப்பித்த நூல்கள்

இவரது சைவ சமய விளக்க வினாவிடையையும் ரெவ்.டி.ஃபவுல்க்ஸ் (T.Foulkes) என்பவர் ஆங்கிலத்தில் மொழிபெயர்த்து வெளியிட்டுள்ளார். “The work Contains a useful Compendium of Saivism என்று ஜான் மர்டாக் தமது நூலில் கூறியுள்ளார். திருக்கருவைப் பதிற்றுப்பத்தந்தாதியை 1837 இல் திருவேங்கடாசல முதலியாரது சரஸ்வதி அச்சுக்கூடத்தில் பரிசோதித்து அச்சிட்டுப் பதிப்பித்துள்ளார். பல நூல்கள் இவரது மேற்பார்வையில் அச்சிட்டுப் பதிக்கப்பட்டுள்ளன.  
- திருக்கருவைப் பதிற்றுப் பத்தந்தாதி (1837),
- பரமராசிய மாலை (1836),
- திருஞானசம்பந்த சுவாமிகள் திருமுறை (1864),
- தேவாரத் திருப்பதிகத் திருமுறை (1866),
- சுந்தரமூர்த்தி பதிகம்,
- திருநாவுக்கரசர் பதிகம் (1867),
- பெரியபுராணம் (1870)  
ஆகிய பதிப்புகளை இவர் வழங்கியுள்ளார். ஆறுமுக நாவலர் 1884இல் பதிப்பித்த பெரியபுராணப் பதிப்பில் 4286 பாடல்களே உள்ளன. ஆயினும், இதற்கு முன் இவர் பதிப்பித்த (1870) பெரியபுராணத்தில் 4299 பாடல்கள் உள்ளன.
# காஞ்சிபுரம் மகாவித்துவான் சபாபதி முதலியார்

## மறைவு

இவர் 1871 ஆம் ஆண்டு மறைந்தார்.. தமிழக அரசு சென்னை கொண்டித் தோப்பில் உள்ள ஒரு தெருவிற்கு காஞ்சிபுரம் சபாபதி முதலியார் என்று பெயர் அறிவித்து கவுரவப்படுத்தி உள்ளது.
# செங்குத்து அச்சுத் தேற்றம்

தளம் போன்ற, மெல்லிய பொருள்களுக்கு **செங்குத்து அச்சுத் தேற்றம்** அல்லது **செங்குத்து அச்சு விதி** (*Perpendicular axis theorem*) பொருந்தும். தளப்பொருள்களுக்கு மட்டுமின்றி உருளை போன்ற முப்பரிமாணப் பொருள்களுக்கும் இத்தேற்றத்தைப் பயன்படுத்தலாம்.
# செங்குத்து அச்சுத் தேற்றம்

## கூற்று

இத்தேற்றத்தின் படி, *பொருளின் தளத்திற்கு செங்குத்தான திசையில் உள்ள அச்சினைப் பொறுத்த நிலைமத் திருப்புத்திறனானது அந்த தளத்தின் மீது அமைந்த, ஒன்றுக்கொன்று செங்குத்தான இரு அச்சுகளைப் பற்றிய நிலைமைத் திருப்புத்திறன்களின் கூடுதலுக்கு சமமாகும்*. இங்கு குறிப்பிட்டுள்ள மூன்று அச்சுகளும் ஒன்றுக்கொன்று செங்குத்தாகவும் ஒரே புள்ளியில் சந்திக்குமாறும் அமைந்திருக்கும்.
# செங்குத்து அச்சுத் தேற்றம்

## **விளக்கம்**

XY-தளத்தில் அமைந்த மெல்லிய பொருளொன்றைக் கருதவும். புள்ளி O வழியே செல்லும் X, Y மற்றும் Z அச்சைப் பற்றிய நிலைமத் திருப்புத்திறன்கள் முறையே *I<sub>x</sub>*, *I<sub>y</sub>* மற்றும் *I<sub>z</sub>* என வைத்துக் கொண்டால் செங்குத்து அச்சுத் தேற்றத்தின் படி,  
: <math>I_z = I_x + I_y</math>
# செல்லுலாய்ட் (திரைப்படம்)

**செல்லுலாய்ட்** என்பது 2013 ஆண்டைய மலையாள வாழ்க்கை வரலாற்றுப் படமாகும், இப்படத்தை கமல் எழுதி இயக்கினார். இப்படத்தில் பிருத்விராஜ், சீனிவாசன், மம்தா மோகன்தாஸ் சாந்தினி ஆகியோர் முக்கிய கதாபாத்திரங்களில் நடித்தனர். இப்படமானது மலையாள திரைபடத்துறையின் தந்தை எனப்படும் ஜே. சி. டேனியலின் வாழ்க்கை கதை, அவரது விகதகுமாரன் திரைப்படத்தை தயாரித்தல், விகதகுமாரன் படத்தின் கதாநாயகி பி. கே. ரோசியின் கதை ஆகியவற்றை அடிப்படையாகக் கொண்டது. இப்படமானது சேலங்கட் கோபாலகிருஷ்ணன் எழுதிய ஜே. சி. டேனியலின் வாழ்க்கை வரலாறான *லைஃப் ஆஃப் ஜே. சி.* டேனியலை அடிப்படையாகக் கொண்டது. 2012 நவம்பரில் இப்படத்தின் படப்பிடிப்பு தொடங்கியது. படத்தின் இணையதள சுவரொட்டிகள் 16 வயது சிறுவன் அஸ்வின் என்பவரால் செய்யப்பட்டது, இது சமூக ஊடகங்களில் வைரலாக ஆனது. படமானது 2013 பெப்ரவரியில் வெளியிடப்பட்டது. இந்த படம் நேர்மறையான விமர்சனங்களைப் பெற்றது. மேலும் சிறந்த திரைப்படம் மற்றும் சிறந்த நடிகருக்கான (பிருத்விராஜ்) விருது உட்பட ஏழு கேரள மாநில திரைப்பட விருதுகளையும் பெற்றது. முன்னணி திரைப்பட விழா ஆலோசகரான ஆல் லைட்ஸ் பிலிம் சர்வீசஸ் (ALFS), ஆதரவுடன் இந்தத் திரைப்படம் ஏராளமான விருதுகளையும் பாராட்டுகளையும் பெற்றது. இந்த படம் வசூல் ரீதியாகவும் வெற்றி பெற்றது.
# செல்லுலாய்ட் (திரைப்படம்)

## கதைச்சுருக்கம்

*செல்லுலாய்ட்* படமானது ஜே. சி. டேனியலின் ( பிருத்விராஜ் ) வாழ்கைக் கதையையும், சினிமா மீதான அவரது அன்பையும் சொல்கிறது. திரைப்படத்தைத் தயாரிக்கத் தேவையான உபகரணங்களைப் பெறுவதற்காக, ஏராளமான கடிதங்களை எழுதி, பல இடங்களைப் பார்வையிட்டு, சினிமாவை இந்தியாவுக்குக் கொண்டுவந்தவரான தாதாசாகெப் பால்கேவை ( நந்து மாதவ் ) சந்திப்பதற்கு இவர் மிகுதியான முயற்சிகளில் ஈடுபடுகிறார். இவரது படத்தில் நாயகி பாத்திரத்தில் ஒரு பெண்ணை நடிக்க சம்மதிக்க வைப்பது மிகவும் கடினமான பணியாக இருக்கிறது. படத்திற்கான கதையை ஜே. சி. டேனியலே உருவாக்குகிறார். ஜே. சி. டேனியலின் புரட்சிகர 'சலனப் பட' முயற்சியான *விகதகுமாரன்* படத்தின் கதையின் முக்கிய பாத்திரத்தை பி. கே. ரோசி (சாந்தினி) என மறுபெயரிடப்பட்ட ரோசம்மா நடிக்க முடிவாகிறது. டேனியல் தனது கனவை நனவாக்கவும், செலவுகளை சமாளிக்கவும் தனது சொத்துக்களை விற்கிறார். அது போதாமல் கடன் வாங்குகிறார். இறுதியாக *விகதகுமாரன்* படமானது 'சினிமாபுரா' என்ற கேபிடல் திரையரங்கில் திரையிடப்படுகிறது. அப்போது படத்தை பார்க்கவந்த உயர் சாதியினர் படத்தில் நாயர் பெண் கதாபாத்திரத்தில் நடித்த தாழ்த்தப்பட்ட யுவதியிடம் (ரோசி) முரட்டுத்தனம் காட்டுகின்றனர். உயர் சாதியினரால் வேட்டையாடப்பட்ட ரோஸி ஊரைவிட்டே தலைமறைவாகி சென்றுவிடுகிறார். பல ஆண்டுகள் கழிந்த நிலையில், வறுமையில் வாடும் டேனியலுக்கு, அவரது மனைவி ஜேனட் ( மம்தா மோகன்தாஸ்) மட்டுமே ஆறுதலாக அவருடன் இருந்து வாழ்க்கையை நடத்தி வருகிறார். யதேச்சையாக டேனியலைபற்றி அறியும் சேலங்கட் கோபாலகிருஷ்ணனின் ( சீனிவாசன் ) டேனியலை சந்தித்து அவரின் வாழ்க்கை குறித்து ஆர்வம் கொள்கிறார். அவருக்கு உரிய அங்கீகாரத்தைப் பெற்றுத்தர கோபால கிருஷ்ணன் மேற்கொண்ட முயற்சிகள் மற்றும் *விகதகுமாரன்* படத்தை உருவாக்கிய பிறகு டேனியலின் வாழ்க்கையில் நடந்த சம்பவங்களுக்கான ஃப்ளாஷ்பேக்குகள்.. என படம் செல்கிறது.
# செல்லுலாய்ட் (திரைப்படம்)

## நடிகர்கள்

- ஜே. சி. டேனியலாக / ஹாரிஸ் டேனியலாக பிருத்விராஜ்
- சேலங்கட் கோபாலகிருஷ்ணனாக ஸ்ரீனிவாசன்
- ஜேனட்டாக மம்தா மோகன்தாஸ்
- ரோசியாக சாந்தினி கீதா
- சுந்தரராஜாக ஸ்ரீஜித் ரவி
- (முதிய) சுந்தரராஜாக டிஜி ரவி
- சுப்பிரமணியமாக நெடுமுடி வேணு
- லானாவாக ஸ்ருதி திலீப்
- ராமகிருஷ்ணா ஐயராக சித்திக் (ஐ.ஏ எஸ்)
- இர்ஷாத்
- தம்பி ஆண்டனி
- பிள்ளையாக ரமேஷ் பிஷரோடி
- தாதாசாகெப் பால்கேவாக நந்து மாதவ்
- முதலியராக தலைவாசல் விஜய்
- ஜெயராஜ் வாரியர்
- மணிகண்டன் பட்டம்பி
- பாலோஸாக செம்பில் அசோகன்
# செல்லுலாய்ட் (திரைப்படம்)

## தயாரிப்பு

இந்தப் படத்தின் கதாநாயகனாக நடிக்க பிருத்விராஜ் தேர்வு செய்யப்பட்டார். ஜே. சி. டேனியலின் மனைவி ஜேனட் வேடத்தில் சம்விருதா சுனில் நடிக்க தேர்வு செய்யபட்டார், இது அவரது திருமணத்திற்கு முந்தைய கடைசி படமாக கருதப்பட்டது. ஆனால் பின்னர் அவருக்கு பதிலாக மம்தா மோகன்தாஸ் நடிக்க நியமிக்கபட்டடார். ரியாலிட்டி ஷோ ஜோஸ்கோ இந்தியன் வாய்ஸ் மூலம் புகழ் பெற்ற பாடகி சாந்தினி, மலையாளத் திரைப்படத்தின் முதல் கதாநாயகி பி. கே. ரோசி வேடத்தில் நடிக்க தேர்வு செய்யப்பட்டார். தாதாசாகெப் பால்கேவின் கதாபாத்திரம் நடிகர் நந்து மாதவுக்கு வழங்கப்பட்டது, இவர் 2009 ஆம் ஆண்டய மராத்திய திரைப்படமான ஹரிச்சந்திரச்சி பேக்டரி (இது முதல் இந்திய திரைப்படமான ராஜா ஹரிச்சந்திராவை தயாரிக்க தாதாசாகிப் பால்கே நடத்திய போராட்டங்களைப் பற்றியது) படத்தில் இதே பாத்திரத்தை ஏற்று நடிதிருந்தார். கேரளத்தில் டேனியலுக்கு அங்கிகாரத்தைப் பெற்றுத்தர அயராது உழைத்து பணியாற்றிய சேலங்கட் கோபாலகிருஷ்ணனின் பாத்திரத்தை ஸ்ரீனிவாசன் ஏற்றுக்கொண்டார். படத்திற்கான இணையதள சுவரொட்டிகளை 16 வயது சிறுவன் அஸ்வின் கே. எஸ். செய்தார்.  
இப்படம் திருவனந்தபுரம் மற்றும் மைசூரில் படமாக்கப்பட்டது. இப்படத்தின் தமிழ் மொழிமாற்ற பதிப்பிற்கு *ஜே. சி. டேனியல்* என்று பெயரிடப்பட்டு 2013 ஆகத்தில் வெளியிடப்பட்டது.
# செல்லுலாய்ட் (திரைப்படம்)

## விருதுகள்

படம் பின்வரும் விருதுகளையும் பாராட்டுகளையும் பெற்றது:  
**சர்வதேச திரைப்பட விருதுகள்**  
- இந்தோனேசியாவின் நகைச்சுவை காதல் மற்றும் இசை திரைப்பட விழாவுக்கான சர்வதேச திரைப்பட விழா - சிறந்த விருது  
**தேசிய திரைப்பட விருதுகள்**  
- 2012 மலையாளத்தில் சிறந்த திரைப்படத்திற்கான தேசிய திரைப்பட விருது  
**கேரள மாநில திரைப்பட விருதுகள்**  
- 2012 சிறந்த படத்திற்கான கேரள மாநில திரைப்பட விருது
- 2012 சிறந்த நடிகருக்கான கேரள மாநில திரைப்பட விருது - பிருத்விராஜ்
- 2012 சிறந்த இசை இயக்குனருக்கான கேரள மாநில திரைப்பட விருது - எம்.ஜெயச்சந்திரன்
- 2012 சிறந்த பாடகருக்கான கேரள மாநில திரைப்பட விருது - சித்தாரா கிருஷ்ணகுமார் (பாடல் : எனுண்டோடி அம்பிலிச்சந்தம்)
- 2012 சிறந்த ஆடை வடிவமைப்பாளருக்கான கேரள மாநில திரைப்பட விருது - எஸ்.பி. சதீஷ்
- 2012 சிறந்த கலை இயக்குனருக்கான கேரள மாநில திரைப்பட விருது - சுரேஷ் கொல்லம்
- 2012 2012 கேரள மாநில திரைப்பட விருதுகள் சிறப்பு ஜூரி குறிப்பு - ஜி.ஸ்ரீராம், வைக்கம் விஜயலட்சுமி - 'காட்டே காட்டே நீ' பாடல்
# 1960 கோயம்புத்தூர் கள்ள நோட்டு அச்சடிப்பு வழக்கு

**1960 கோயம்புத்தூர் கள்ள நோட்டு அச்சடிப்பு வழக்கு**, கோயம்புத்தூர் நகரத்தைச் சேர்ந்த ஜி. கிருஷ்ணன் என்ற பஞ்சாலை அதிபர் 100 ரூபாய் மதிப்புள்ள கள்ள நோட்டுகள் அச்சடித்து, புழக்கத்தில் விட்ட வழக்கில், **ஜி. கிருஷ்ணன்** மற்றும் அவருக்கு உடந்தையாக இருந்தவர்களுக்கு சென்னை உயர் நீதிமன்றம், 7 ஆண்டுகள் கடுங்காவல் சிறை தண்டணை வழங்கி தீர்ப்பு அளித்தது.
# 1960 கோயம்புத்தூர் கள்ள நோட்டு அச்சடிப்பு வழக்கு

## தீர்ப்பு

கள்ள நோட்டு அச்சடிப்பு விசாரணையை முடித்ததும், குற்றத்திற்கான ஆதரங்கள் இந்திய சொலிசிட்டர் ஜெனரல் சி. கே. தப்தாரியிடம் வழங்கப்பட்டது. சென்னை மாகாணத்தின் 9-வது மாஜிஸ்டிரேட் நீதிமன்றத்தில் முதற்கட்ட விசாரணை நடைபெற்றது. பின்னர் இவ்வழக்கு சிறப்பு அமர்வு நீதிமன்றத்தில் விசாரிக்கப்பட்டது. 80 நாட்கள் நடைபெற்ற இவ்வழக்கில் நீதிமன்றத்தால் 3,000 பக்க குற்ற ஆவணங்கள், சாட்சியங்கள் மற்றும் வாக்கு மூலங்கள் பதிவு செய்யப்பட்டது.  
இவ்வழக்கில் சிறப்பு நீதிபதி 27 சூலை 1960 அன்று வழங்கிய தீர்ப்பில் ஜவுளி ஆலை அதிபர் கிருஷ்ணன் மற்றும் காவல்துறை உதவி ஆய்வாளர் பத்மநாபன் உட்பட 8 முக்கிய குற்றவாளிகளுக்கு 10 ஆண்டு கடுங்காவல் தண்டனை விதித்து தீர்ப்பு அளித்தார். ஆகஸ்ட் 1962-இல் தண்டனையை குறைக்க வேண்டி சென்னை உயர் நீதிமன்றத்தில் செய்த மேல்முறையீட்டில், சிறப்பு அமர்வு நீதிபதியின் தீர்ப்பை உறுதி செய்ததுடன், 10 ஆண்டு தண்டனையை தண்டணையை 7 ஆண்டு கடுங்காவல் சிறைத் தண்டனையாகக் குறைக்கப்பட்டது.
# கன்டேஜியன் (2011 திரைப்படம்)

***கன்டேஜியன்*** (ஆங்கிலம்: ***Contagion***) என்பது ஸ்டீவன் சோடர்பெர்க் இயக்கிய 2011 ஆம் ஆண்டு அமெரிக்க திரைப்படமாகும். இப்படத்தில் மரியன் கோடில்லார்ட், மேட் டாமன், லாரன்ஸ் ஃபிஷ்பர்ன், ஜூட் லாவ், கிவ்வினெத் பேல்ட்ரோ, கேட் வின்ஸ்லெட், பிரையன் கிரான்ஸ்டன், ஜெனிஃபர் எலே, மற்றும் சனா லாதன் ஆகியோர் நடித்திருந்தனர். இப்படம் வைரஸ் மூலம் பரவும் ஒரு நோயைப் பற்றி உருவாக்கப்பட்ட படமாகும். அந்த நோயை எவ்வாறு கட்டுப்படுத்துவது என மருத்துவ ஆராய்ச்சியாளர்கள் மற்றும் பொது சுகாதார அதிகாரிகள் முயற்சிப்பதை இப்படம் கூறியிருந்தது. கொள்ளை நோயால் சமூக கட்டமைப்பானது எவ்வாறு சீரழிகிறது என்பதை பற்றியும் இப்படம் கூறியிருந்தது. அந்த நோயை கட்டுப்படுத்துவதற்காக தடுப்பு மருந்தை அறிமுகப்படுத்துவதை பற்றியும் இப்படத்தில் கூறப்பட்டிருந்தது.  
2009 ஆம் ஆண்டு திரைப்படமான *த இன்ஃபார்மன்ட்!* இல் இணைந்து பணியாற்றிய பிறகு சோடர்பெர்க் மற்றும் திரைக்கதை எழுத்தாளர் ஸ்காட் இசட். பர்ன்ஸ் ஆகியோர் ஒரு வைரஸின் திடீர் பரவலைப் பற்றி ஒரு திரைப்படத்தை உருவாக்கலாம் என்று விவாதித்தனர். 2002-2004 சார்ஸ் நோய் பரவல் மற்றும் 2009 ஃப்ளூ ஆகியவையே அவர்கள் இத்தகைய கதையுடைய ஒரு திரைப்படத்தைப் பற்றி விவாதிக்க தூண்டுகோலாக இருந்தன. இந்தத் திரைப்படத்திற்காக பர்ன்ஸ் உலக சுகாதார அமைப்பின் பிரதிநிதிகள் மற்றும், டபுள்யூ. இயான் லிப்கின் மற்றும் லாரன்ஸ் "லேரி" பிரில்லியன்ட் போன்ற மருத்துவ நிபுணர்களுடன் ஆலோசித்தார். ஆரம்ப கட்ட படப்பிடிப்புகள் செப்டம்பர் 2010 ஆம் ஆண்டு ஆங்காங்கில் தொடங்கின. பிறகு பிப்ரவரி 2011 வரை சிகாகோ, அட்லான்டா, இலண்டன், ஜெனீவா, மற்றும் சான் பிரான்சிஸ்கோ ஆகிய நகரங்களில் தொடர்ந்தன.  
*கன்டேஜியன்* செப்டம்பர் 3, 2011 ஆம் ஆண்டு இத்தாலியின் வெனிசு நகரத்தில் 68 வது வெனிசு சர்வதேச திரைப்பட விழாவில் திரையிடப்பட்டது. செப்டம்பர் 9, 2011 அன்று திரையரங்குகளில் வெளியிடப்பட்டது. வணிகரீதியாக பார்க்கும்போது, செலவில் தயாரிக்கப்பட்ட இந்த திரைப்படம் வசூல் செய்தது. கதையம்சம் மற்றும் நடிப்பிற்காக இந்த திரைப்படம் நல்ல விமர்சனத்தைப் பெற்றது. இப்படத்தின் துல்லியத் தன்மை காரணமாக அறிவியலாளர்களிடத்திலும் இந்த திரைப்படம் நல்ல பெயரைப் பெற்றது. 2019–20 கொரோனாவைரசுத் தொற்று நோயின் போது இந்தத் திரைப்படம் ஒரு புதுப்பிக்கப்பட்ட பிரபல தன்மையை பெற்றது.
# கன்டேஜியன் (2011 திரைப்படம்)

## நடிகர்கள்

- மரியன் கோடில்லார்ட் - டாக்டர் லியோனோரா ஒரான்டஸ், உலக சுகாதார அமைப்பின் நோய் கட்டுப்பாட்டியலாளர்  
- மேட் டாமன் - மிட்ச் எம்ஹாப்
- லாரன்ஸ் ஃபிஷ்பர்ன் - டாக்டர் எல்லிஸ் சீவர்
- ஜூட் லாவ் - ஆலன் குரும்விடே
- கிவ்வினெத் பேல்ட்ரோ - பெத் எம்ஹாப்  
- கேட் வின்ஸ்லெட் - டாக்டர் எரின் மியர்ஸ், நோய் பரவல் உளவுத்துறையின் ஒரு அதிகாரி
- பிரையன் கிரான்ஸ்டன் - ரியர் அட்மிரல் லைல் ஹேகர்டி, ஐக்கிய அமெரிக்க பொது சுகாதார சேவை படைப்பிரிவு
- ஜெனிஃபர் எலே - டாக்டர் அல்லி ஹெக்ஸ்டால், சி.டி.சி.யின் ஒரு ஆராய்ச்சி அறிவியலாளர்
- எலியட் கவுல்ட் - டாக்டர் இயான் சுஸ்மன்
- எங் சின் ஹான் - சுன் ஹான்
- ஜான் ஹாவ்க்ஸ் - ரோஜர், சி.டி.சி. காவலாளி மற்றும் டாக்டர் சீவரின் அறிமுகம் பெற்ற நபர்
- அன்னா ஜாகோபி-ஹெரான் - ஜோரி எம்ஹாப், மிட்ச் எம்ஹாப்பின் மகள்
- ஜோஸி ஹோ - லி ஃபாயின் சகோதரி
- சனா லாதன் - ஆப்ரே சீவர், டாக்டர் சீவருக்கு நிச்சயிக்கப்பட்ட பெண்
- டெமெட்ரி மார்ட்டின் - டாக்டர் டேவிட் ஐசன்பர்க், டாக்டர் ஹெக்ஸ்டாலுடன் சி.டி.சி.யில் பணிபுரிபவர்
- அர்மின் ரோடே - டேமியன் லியோபோல்ட், உலக சுகாதார அமைப்பின் ஒரு அதிகாரி
- என்ரிக்கோ கொலன்டோனி - டென்னிஸ் பிரெஞ்ச், உள்நாட்டு பாதுகாப்புத்துறையின் ஒரு அதிகாரி
- லாரி கிளார்க் - டேவ், டாக்டர் மியர்ஸுடன் பணியாற்றும் ஒரு மின்னசோட்டா சுகாதார அதிகாரி
- மோனிக் கேப்ரியலா கர்னன் - லொரைன் வாஸ்குவஸ், சான்பிரான்சிஸ்கோவில் உள்ள ஒரு பதிப்பு பத்திரிகையாளர்
# கன்டேஜியன் (2011 திரைப்படம்)

## வரவேற்பு

### புதுப்பிக்கப்பட்ட புகழ்

2020 ஆம் ஆண்டு இந்த திரைப்படம் கொரோனாவைரசுத் தொற்று நோயின் காரணமாக ஒரு புதுப்பிக்கப்பட்ட புகழை அடைந்தது. ஏனெனில் இந்தத் திரைப்படத்தில் குறிப்பிடப்பட்ட தொற்று நோய்க்கும், கொரோனாவைரசுத் தொற்று நோய்க்கும் சில ஒற்றுமைகள் இருந்தன. 2020 ஆம் ஆண்டு மார்ச் மாதத்தின் போது ஐ-டியூன்ஸ் இல் ஏழாவது மிக பிரபலமான திரைப்படமாக *கன்டேஜியன்* தரவரிசை பெற்றது. வார்னர் புரோஸ். இல் இரண்டாவது அட்டவணை தலைப்பாக இத்திரைப்படம் பட்டியலிடப்பட்டது. 2019 ஆம் ஆண்டு டிசம்பர் மாதத்துடன் ஒப்பிடும்போது இந்த திரைப்படம் 270 ஆவது இடத்தில் தரவரிசைப்படுத்தப்பட்டிருந்தது. 2020 ஆம் ஆண்டு சனவரி மாதத்தில் பதிப்புரிமை மீறல் இணையதளங்களில் இந்த திரைப்படத்தை தினசரி பார்ப்பவர்களின் சராசரி எண்ணிக்கையானது முந்தைய மாதத்துடன் ஒப்பிடும்போது 5,609% அதிகரித்திருந்தது. சந்தா செலுத்தி காணொளிகளை காணும் எச்.பி.ஓ. நவ் எனும் சேவையும், தொடர்ந்து இரண்டு வாரங்களுக்கு *கன்டேஜியன்* படம் தான் அதிகம் பார்க்கப்பட்ட திரைப்படம் என செய்தி வெளியிட்டது.
# பி. கே. ரோசி

## ஆரம்ப கால வாழ்க்கை

இவர் 1903ஆம் ஆண்டில் திருவனந்தபுரத்தின் நந்தன்கோடில் ஒரு புலையர் குடும்பத்தில் ரோசம்மாவாக பவுலோஸ் மற்றும் குஞ்சிக்கு மகளாகப் பிறந்தார். இவரது இளம் பருவத்திலிலேயே இவரது தந்தை இறந்துவிட்டதாகவும், இவரது குடும்பம் வறுமையில் உழன்றதாகவும் இவரது உறவினர்கள் உறுதிப்படுத்துகின்றனர். இவரது இளமைக்காலம் புல் அறுப்பவராக கழித்த. ஆனால் இவர் மிக இளம் வயதிலிருந்தே கலைகள் மீதான நம்பமுடியாத அளவு ஆர்வத்தைக் கொண்டிருந்தார்.  
அந்த நாட்களில், நடிப்பானது பெரும்பாலும் பெண்கள் செய்யும் வேலையாக இருக்கவில்லை. பெண்கள் நடிப்பது ஒரு கேவலமான தொழிலாக அல்லது "வேசி" தொழில் போன்றது என்று கருதபட்டது. ரோசியின் நடிப்பு மீதான காதல், இதனால் சமூகம் தன்னை எவ்வாறு அழைக்கும் என்ற கவலையையும் கடந்ததாகத் தெரிகிறது.  
இவரது குடும்பத்தினர் கிறித்துவ மதத்திற்கு மாறியதாகவும், இவரின் பெயரை ராஜம்மாவிலிருந்து ரோசம்மா என்றும் மாற்றினர். இவர் ஒரு கிறிஸ்தவர் இருப்பினும், இந்திய சமுதாயத்தில் தலித்துகள் வரலாற்று ரீதியாக "பிரதான நீரோட்ட" தொழில்களிலிருந்து ஒதுக்கிவைக்கப்பட்டு, மிகவும் இழிவான தொழில்களுக்குத் தள்ளப்பட்டு, ஆன்மீக ரீதியில் மாசுபட்டவர்களாகக் கருதப்பட்டனர். விகதுகுமாரன் படம் வெளிவந்தபோது, நிலப்பிரபுத்துவ நாயர் சமூகத்தைச் சேர்ந்தவர்கள் ஒரு தலித் பெண் நாயர் பெண்ணாக நடித்திருப்பதைக் கண்டு கோபமடைந்தனர். படவெளியீட்டின்போது ரோசி இருந்தால் நாங்கள் அதில் கலந்துகொள்ளமாட்டோம் என்று திரையுலகின் பிரபலங்கள் கூறிவிட்டனர். இதனால் இயக்குநர், டேனியல், திருவனந்தபுரத்தில் உள்ள கேபிடல் அரங்கில் பட வெளியீட்டு விழாவிற்கு இவரை அழைக்கவில்லை. ஆனால் ரோசி அதில் கலந்து கொள்ள எப்படியோ வந்துவிட்டார். ஆனால் இவரை இரண்டாவது காட்சியைக் காணுமாறு கூறி ரோசி வெளியேறும் வரை படத்தைத் வெளியிட மறுத்துவிட்டனர்.  
இவரிடம் கடுமை காட்டிய உயர் சாதியினரிமிருந்து தப்பி தமிழ்நாட்டிற்குச் சென்ற சரக்குந்தில் சென்றார். அந்த சரக்குந்து ஓட்டுநரான கேசவன் பிள்ளையை மணந்து, தமிழகத்தில் அமைதியாக தனது வாழ்க்கையை "ராஜம்மாள்" என்ற பெயரோடு கழித்ததாக தகவல்கள் தெரிவிக்கின்றன.  
2013ஆம் ஆண்டில், கமல் இயக்கத்தில் டேனியலின் வாழ்க்கை வரலாற்றை *செல்லுலாய்ட்* என்ற பெயரில் திரைப்படமாக எடுத்தனர். வினு ஆபிரகாமின் *நஷ்ட நாயிகா* புதினத்தை ஓரளவு தழுவி எடுக்கபட்ட இப்படம் *ரோசியின்* வாழ்க்கையையும் கொண்டதாக இருந்தது. புதுமுகம் சாந்தினி கீதா ரோசி வேடத்தில் நடித்தார். இவரது வாழ்க்கையைப் பற்றிய மேலும் இரண்டு படங்களும் தயாரிக்கப்பட்டுள்ளன: *தி லாஸ்ட் சைல்ட்* மற்றும் *இது ரோசியே கதா* (*இது ரோசியின் கதை*) என்பவை ஆகும்.
# டைபீனைல்டைகுளோரோமீத்தேன்

**டைபீனைல்டைகுளோரோமீத்தேன்** *(Diphenyldichloromethane)* என்பது (C<sub>6</sub>H<sub>5</sub>)<sub>2</sub>CCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற ஒரு திண்மமாக கணப்படும் இது மற்ற கரிமச் சேர்மங்களைத் தயாரிக்க ஒரு முன்னோடிச் சேர்மமாக பயன்படுத்தப்படுகிறது.
# டைபீனைல்டைகுளோரோமீத்தேன்

## தயாரிப்பு முறை

பென்சீனை கார்பன் டெட்ராகுளோரைடுடன் சேர்த்து நீரற்ற அலுமினியம் குளோரைடு வினையூக்கியின் முன்னிலையில் இரட்டை பிரீடல் கிராப்ட்சு ஆல்கைலேற்ற வினைக்கு உட்படுத்தினால் டைபீனைல்டைகுளோரோமீத்தேன் உருவாகிறது. பென்சோபீனோனை பாசுபரசு பெண்டாகுளோரைடுடன் சேர்த்து தயாரிப்பது மற்றொரு தயாரிப்பு முறையாகும்:
:(C<sub>6</sub>H<sub>5</sub>)<sub>2</sub>CO + PCl<sub>5</sub> → (C<sub>6</sub>H<sub>5</sub>)<sub>2</sub>CCl<sub>2</sub> + POCl<sub>3</sub>.
# டைபீனைல்டைகுளோரோமீத்தேன்

## வினைகள்

பென்சோபீனோனுடன் சேர்க்கப்படும்போது டைபீனைல்டைகுளோரோமீத்தேன் நீராற்பகுப்பு வினைக்கு உட்படுகிறது.
:(C<sub>6</sub>H<sub>5</sub>)<sub>2</sub>CCl<sub>2</sub> + H<sub>2</sub>O → (C<sub>6</sub>H<sub>5</sub>)<sub>2</sub>CO + 2 HCl
டெட்ராபீனைலெத்திலீன் டைபீனைல்மெத்தேன் இமைன் ஐதரோகுளோரைடு மற்றும் பென்சோயிக் நீரிலி ஆகியனவற்றை தயாரிப்பதற்கு இது பயன்படுத்தப்படுகிறது
.
# டெட்ரோசு அதானோம்

**டெட்ரோசு அதானோம் கெப்ரேயஸ்** ( கீஸ் : ቴዎድሮስ አድሓኖም born; பிறப்பு 3 மார்ச் 1965) ஒரு எத்தியோப்பிய அரசியல்வாதியும் கல்வியாளரும் ஆவார். இவர் 2017 ஆம் ஆண்டு முதல் உலக சுகாதார அமைப்பின் இயக்குநர் ஜெனரலாக இருந்து வருகிறார். அவர் முன்னர் எத்தியோப்பியா அரசாங்கத்தில் 2005 முதல் 2012 வரை சுகாதார அமைச்சராகவும் மற்றும் 2012 முதல் 2016 வரை வெளியுறவு அமைச்சராகவும் பணியாற்றினார் .  
டெட்ரோசு, அஸ்மாரா பல்கலைக்கழகத்தில் பட்டம் பெற்ற பிறகு 1986 ஆம் ஆண்டில் சுகாதார அமைச்சில் சேர்ந்தார். சர்வதேச அளவில் அங்கீகரிக்கப்பட்ட மலேரியா ஆராய்ச்சியாளர் ஆவார். சுகாதார அமைச்சராக, டெட்ரோசு பல புதுமையான மற்றும் அமைப்புரீதியான சுகாதார சீர்திருத்தங்களுக்கு பாராட்டுக்களைப் பெற்றவர் ஆவார். இவரது பணிகள் சுகாதார சேவைகள் மற்றும் முக்கியமான முடிவுகளை எளிதில் அணுகும் தன்மையை கணிசமாக மேம்படுத்தியது. எத்தியோப்பியாவில் சுமார் 40,000 பெண் சுகாதார விரிவாக்க தொழிலாளர்களை பணியமர்த்தல் மற்றும் பயிற்சியளித்தல் மூலமாக, 2006ஆம் ஆண்டில் 1,000 பிறப்புகளுக்கு 123 இறப்பு என்ற அளவிலிருந்த சிசு இறப்பு விகிதத்தை 2011ஆம் ஆண்டில் 88 ஆக குறைத்தது, மருத்துவர்கள் மற்றும் பேறுகால உதவியாளர்கள் உள்ளிட்ட சுகாதார ஊழியர்களை பணியமர்த்தலை அதிகரித்தது ஆகியவை ரெட்ரோசின் முக்கியப் பணிகளாகும். ஜூலை 2009 இல், எய்ட்ஸ், காசநோய் மற்றும் மலேரியாவை எதிர்த்துப் போராடுவதற்கான உலகளாவிய நிதியத்தின் வாரியத் தலைவராக இரண்டு ஆண்டு காலத்திற்கு தேர்ந்தெடுக்கப்பட்டார்.  
டெட்ரோசு உலக சுகாதார அமைப்பின் இயக்குநர் ஜெனரலாக 23 மே 2017 அன்று உலக சுகாதார சபையினால் தேர்ந்தெடுக்கப்பட்டார். மருத்துவர் அல்லாத முதல் இயக்குநர் ஜெனரலாக ஆனார். அவர் 1 ஜூலை 2017 அன்று ஐந்தாண்டு காலத்திற்கு பதவியேற்றார்.  
கிவு எபோலா தொற்றுநோய் மற்றும் 2019–20 கொரோனா வைரசுத் பெருந்தொற்றுநோயின் காலத்தில் உலக சுகாதார நிறுவனத்தின் நிர்வாகத்தை டெட்ரோசு மேற்பார்வையிட்டார். வெடிப்பின் போது அவர் காங்கோ ஜனநாயக குடியரசு மற்றும் சீனா ஆகிய இரு நாடுகளுக்கும் ஆரம்ப பயணங்களை மேற்கொண்டார். மேலதிக நடவடிக்கை எடுக்க நாடுகளுக்குத் தொடர்ந்து அழைப்பு விடுத்துள்ள நிலையில், கொரோனா வைரஸ் வெடிப்பைக் கையாயள்வதில் உலக சுகாதார அமைப்பு உரிய விதத்தில் செயல்படவில்லை என்ற விமர்சனங்களையும் அவர் எதிர்கொண்டார். இந்த நோயை ஒரு தொற்றுநோயாக அறிவிப்பதில் மிகவும் தாமதமாக செயல்பட்டுள்ளார் என்பது அந்த விமர்சனத்தில் மிக முக்கியமான ஒன்றாகும்.
# டெட்ரோசு அதானோம்

## ஆரம்பகால வாழ்க்கை மற்றும் கல்வி

டெட்ரோசு அஸ்மாரா, எரித்திரியாவில், அதானோம் கெப்ரேயஸ் மற்றும் மெலாசு வெல்டேகாபீர் ஆகியோருக்குப் பிறந்தார். இவரது குடும்பமானது டைக்ரே மாகாணத்தின் எண்டெட்ரா அவ்ரஜ்ஜா பகுதியில் தனது ஆதியைக் கொண்டிருந்த காரணத்தால் மலேரியாவால் ஏற்படும் "தேவையற்ற துன்பம் மற்றும் இறப்பு" பற்றி முழுமையாக அறிந்திருந்தார்.  
1986 ஆம் ஆண்டில், டெட்ரோஸ் அஸ்மாரா பல்கலைக்கழகத்தில் உயிரியலில் இளங்கலை அறிவியல் பட்டம் பெற்றார் இளைய பொது சுகாதார நிபுணராக டெர்க்கின் சுகாதார அமைச்சில் சேர்ந்தார். மெங்கிஸ்டு ஹைலே மரியத்தின் வீழ்ச்சிக்குப் பிறகு, டெட்ரோஸ் பல்கலைக்கழகத்திற்குத் திரும்பினார். 1992 இல் லண்டன் பல்கலைக்கழகத்தின் லண்டன் ஸ்கூல் ஆஃப் ஹைஜீன் அண்ட் டிராபிகல் மெடிசினிலிருந்து தொற்று நோய்களின் நோயெதிர்ப்புத் துறையில் முதுகலை அறிவியல் பட்டம் பெற்றார். 2000 ஆம் ஆண்டில், எத்தியோப்பியாவின் டைக்ரே பிராந்தியத்தில் மலேரியா பரவுதலில் அணைகள் ஏற்படுத்தும் பாதிப்புகள் குறித்து ஆய்வு செய்வதற்காக நாட்டிங்ஹாம் பல்கலைக்கழகத்தில் சமுதலாய நலத்தில் முனைவர் பட்டம் பெற்றார்.
# டெட்ரோசு அதானோம்

## ஆரம்ப கால தொழில் வாழ்க்கை

### டைக்ரே பிராந்திய சுகாதார பணியகத்தின் தலைவர்

2001 ஆம் ஆண்டில், டைக்ரே பிராந்திய சுகாதார பணியகத்தின் தலைவராக டெட்ரோசு நியமிக்கப்பட்டார். பணியகத்தின் தலைவராக, டெட்ரோஸ் பணியாற்றிய போது பிராந்தியத்தில் எய்ட்ஸ் பாதிப்பு 22.3% குறைப்பு மற்றும் மூளைக்காய்ச்சல் நிகழ்வுகளில் 68.5% குறைப்பு ஆகிய இலக்குகளை எட்டியது. பிராந்தியத்தின் பெரும்பாலான மருத்துவமனைகள் மற்றும் மருந்தகங்களுக்கு கணினிகள் மற்றும் இணைய இணைப்பை நிறுவி தகவல் தொழில்நுட்ப தொடர்பினை மேம்படுத்துவதற்கான ஒரு பிரச்சாரத்தை அவர் மேற்பார்வையிட்டார். முன்னதாக இத்தகைய வசதிகள் சுகாதாரத் துறையில் மேற்கொள்ளபப்படாமல் இருந்தது. சுகாதாரப் பணியாளர்களின் எண்ணிக்கையை 50% அதிகரிக்க நடவடிக்கைகள் எடுத்தார். அம்மை நோய்த்தடுப்பு அனைத்து குழந்தைகளிலும் 98% ஆக உயர்த்தப்பட்டது. மேலும், 12 மாதங்களுக்கு கீழ் உள்ள அனைத்து குழந்தைகளுக்கும் மொத்த நோய்த்தடுப்பு மருந்து வழங்கல் 74% ஆக உயர்த்தப்பட்டது.  
டைக்ரே பிராந்திய சுகாதார பணியகத்திற்கான அரசாங்க நிதியுதவியின் சதவீதம் 65% ஆக உயர்த்தப்பட்டது, வெளிநாட்டு நன்கொடையாளர்களின் சதவீதம் 35% ஆக குறைந்தது. ஒட்டுமொத்தமாக, 10 கிலோமீட்டர் சுற்றளவிற்குள் வாழும் மக்களில் 68.5% அளவிற்கு சுகாதார சேவைகளை வழங்கினர்.
# டெட்ரோசு அதானோம்

## ஆரம்ப கால தொழில் வாழ்க்கை

### மாநில சுகாதார அமைச்சர்

2003ஆம் ஆண்டின் பிற்பகுதியில் அவர் சுகாதாரத்துக்கான மாநில அமைச்சராக (துணை அமைச்சராக) நியமிக்கப்பட்டு ஒரு வருடத்திற்கும் மேலாக பணியாற்றினார். இந்த நேரத்தில்தான் அவர் சுகாதார மறுசீரமைப்பில் தனது இலட்சியத்தை வடிவமைக்கத் தொடங்கினார்.